
AVIZ

asupra propunerii legislative privind pensiile persoanelor care au prestat munca cu caii proprietate personală în cadrul fostelor Intreprinderi Forestiere şi care nu au avut contracte de asigurare

Cu adresa nr.329 din 18 noiembrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind pensiile persoanelor care au prestat munca cu caii proprietate personală în cadrul fostelor Intreprinderi Forestiere şi care nu au avut contracte de asigurare.
In urma examinării, în şedinţa din data de 02 februarie 2000, Comisia pentru buget, finanţe şi bănci, cu majoritate de voturi, a hotărât respingerea propunerii legislative sus menţionate deoarece persoanele care au prestat munca de cărăuşie nu au plătit niciodată contribuţie pentru asigurări sociale, iar suportarea sumelor alocate pentru plata unor astfel de pensii nu se poate face de la buget. De altfel, nu există nici o evaluare numerică a unor astfel de persoane şi nici nu se specifică care este suma ce ar reprezenta aceste pensii.

